నిన్న కేటీఆర్ చేసిన సవాల్‌లో ఒక చిన్న ట్విస్ట్ ఉంది. ఆ మీట్ ది ప్రెస్‌లో ఉన్న పాత్రికేయ దిగ్గజాలకు ఈ ప్రశ్న ఎందుకు తట్టలేదోగానీ, కేటీఆర్ రాజీనామా చేసేది 100 స్థానాలు గెలుచుకోకపోతేనా, గ్రేటర్ పీఠంపై గులాబీ జెండాను ఎలాగైనా ఎగరేయకపోతేనా అన్నది ఒక తిరకాసు. ఎందుకంటే మేయర్ పీఠానికి కావలసింది 75 స్థానాలు. మజ్లిస్‌ పార్టీతో ప్రీ పోల్ అలయెన్స్ లేదని చెప్పారుగానీ పోస్ట్ పోల్ అలయెన్స్ లేదని చెప్పలేదు. దానికి తోడు టీఆర్ఎస్ పార్టీకి గ్రేటర్ హైదరాబాద్ కౌన్సిల్‌లో ఎమ్మెల్యేలు, ఎమ్మెల్సీలు, ఎంపీలు, మంత్రులు వంటి ఎక్స్ అఫిషియో సభ్యుల బలం గణనీయంగా దాదాపుగా 50 దాకా ఉంది. అంటే టీఆర్ఎస్‌కు 30, 40 స్థానాలు వచ్చినా ఎక్స్ అఫిషియో సభ్యుల బలంతో మేయర్ పీఠాన్ని ఎగరేసుకుపోతారు. ఒకవేళ నాలుగైదు తగ్గినా ఆ స్థానాలను సంపాదించుకోవటం ఎలాగో టీఆర్ఎస్‌కు బాగా తెలుసు. ఆ విధంగా ఆలోచించే, ఆ నమ్మకంతోనే కేటీఆర్ సవాల్ చేసినట్లు స్పష్టంగా తెలుస్తోంది.